سووتەمەنیی ڕەق

سووتەمەنیی ڕەق ئاماژەیە بۆ چەندین شێوەی کەرەستەی ڕەق کە دەکرێت بسووتێنرێت بۆ ئازادکردنی وزە، و دابینکردنی گەرما و ڕووناکی لە ڕێگەی پرۆسەی سووتانەوە. سووتەمەنییە ڕەقەکان دەکرێت لەگەڵ سووتەمەنیی شل و سووتەمەنیی گازی بەراورد بکرێن. نموونە باوەکانی سووتەمەنییە ڕەقەکان بریتین لە دار، ڕەژوو، پیت، خەڵووز، حەبی سووتەمەنیی ھێکسامین، پشقلەی وشک، پەڵەتی دار، گەنمەشامی، گەنم، برنج، چاودار، و دانەوێڵەکانی تر. سووتەمەنییە ڕەقەکان بە شێوەیەکی بەرفراوان لە بواری مووشەکدا وەک پاڵنەری ڕەق بەکاردەھێنرێن. سووتەمەنییە ڕەقەکان بە درێژاییی مێژووی مرۆڤایەتی بۆ دروستکردنی ئاگر بەکارھێنراون و سووتەمەنیی ڕەق تا ئەمڕۆش لە سەرانسەری جیھاندا بە شێوەیەکی بەربڵاو بەکاردەھێنرێت.

سووتەمەنیی ڕەق لە بایۆماسەوە وەک سەرچاوەیەکی وزەی نوێبووەوە دادەنرێت کە دەتوانێت بەشداری بکات لە ھەوڵەکانی کەمکردنەوەی گۆڕانی کەشوھەوادا. سووتەمەنیی ڕەق لە سووتەمەنییە فۆسیلییەکانەوە (واتە خەڵووز) وزەیەکی نوێبووەوە نییە.

 سەرچاوەکان